钦定古今图书集成/理学汇编/学行典/第249卷 > 杨应育
## 钦定古今图书集成/理学汇编/学行典/第249卷 > 杨应育

按《武进县志》：“杨应育，字体英，为人孝友有至性，历官
宁海州别驾，有治迹。丁母丧，服阕，复补通州判，治南
漕，军民咸便之。时州方欲营魏阉祠，属应育主其事。
应育艴然怒曰：‘吾不彼附，罢官而已’。即日自劾归家
居一日早出，遇有人方钻垣窃廒粟，应育遽引避，谓
家人曰：‘若饥耳，一发则终身负盗名’。其长厚类如此。”
子兆鲁，壬辰进士，官至江西提学道；应育赠如子官。